# Nicolás González Iglesias

Nicolás González Iglesias (A Coruña, 3 de gener de 2002) és un futbolista gallec que juga com a migcampista pel Manchester City FC.
De família de futbolistes, és fill de Fran, destacat futbolista del Superdepor dels anys 90, i nebot de José Ramón.

## Carrera esportiva
### FC Barcelona

Va debutar amb el primer equip del FC Barcelona el 15 d'agost de 2021, en el primer partit de la lliga 2021-22 al Camp Nou contra la Reial Societat, en què va substituir Sergi Busquets al minut 82. Quinze dies més tard, en la tercera jornada de lliga, va entrar als darrers minuts en lloc de Martin Braithwaite, en un Barça - Getafe que acabà en victòria blaugrana per 2-1. El 26 de setembre va tornar a ser titular en la victòria del Barça 3-0 sobre el Llevant UE en Liga. El 2 de novembre de 2021 fou titular per primer cop en Champions en la victòria 0-1 sobre l'FC Dinamo de Kiev, amb una molt bona actuació. El 12 de desembre va marcar el seu primer gol en l'empat del Barça 2-2 contra el CA Osasuna en partit de Lliga. El 18 de desembre va marcar el seu segon gol amb el primer equip en lliga, en la victòria 3-2 davant de l'Elx CF.

#### Cessió al València

El 13 d'agost de 2022, Nico va renovar contracte amb el Barça fins al 2026, i immediatament va signar contracte de cessió amb el València CF per la temporada 2022-23.

### Porto

El 29 de juliol de 2023, el FC Porto portuguès va adquirir Nico per 8,5 milions d'euros, i el FC Barcelona es reservà una clàusula de recompra.

### Manchester City

El 3 de febrer de 2025, pocs minuts abans de la finalització de la finestra del mercat d'hivern, es va oficialitzar el seu fitxatge pel Manchester City, per un valor aproximat de 60 milions d'euros. El Barça, al ser propietari del 40% dels drets del jugador, ingressà uns 24 milions d'euros del traspàs.

## Referències

* 1 2 3 Nicolás González Iglesias a worldfootball.net
* ↑ «El Barça atará al hijo de Fran» (en castellà), 15-04-2021. [Consulta: 16 agost 2021].
* ↑ «Un Barça coral se impone ante la Real Sociedad». El País, 15-08-2021 [Consulta: 15 agost 2021].
* ↑ «Braithwaite 9/10, De Jong and Depay 8/10 as Barcelona win to begin post-Messi era» (en anglès), 15-08-2021. [Consulta: 16 agost 2021].
* ↑ «Debuts for Memphis, Eric Garcia, Royal and Nico» (en anglès). [Consulta: 16 agost 2021].
* ↑ «Barcelona vs Getafe summary: score, goals, highlights, LaLiga 2021/22». Diari AS, 29-08-2021 [Consulta: 30 agost 2021].
* ↑ Sport. «Nico: “Ansu es un jugador diferencial”» (en castellà), 26-09-2021. [Consulta: 26 setembre 2021].
* ↑ Sport. «Nico, centrocampista total» (en castellà), 03-11-2021. [Consulta: 3 novembre 2021].
* ↑ «Nico se estrena como goleador ante Osasuna como Ansu e Ilaix» (en castellà), 12-12-2021. [Consulta: 12 desembre 2021].
* ↑ Tortajada, Oriol. «Gavi i Jutglà enlluernen, i Nico rescata dos punts». [Consulta: 18 desembre 2021].
* ↑ «Nico renews contract to 2026, loaned to Valencia». FC Barcelona, 13-08-2022. [Consulta: 13 agost 2022].
* ↑ «Nico González é Dragão até 2028» (en portuguès), 29-07-2023. [Consulta: 29 juliol 2023].
* ↑ «Agreement for the transfer of Nico to Porto» (en anglès). [Consulta: 29 juliol 2023].
* ↑ «Nico González fitxarà pel City i el Barça s’embutxacarà 24 milions». L'Esportiu, 03-02-2025. [Consulta: 4 febrer 2025].

## Enllaços externs

* Fitxa de Nico González amb el FC Barcelona
Nico amb el Barça - Plantilles de navegació :
FC Barcelona 2021-22
1 Ter Stegen •
2 Dest •
3 Piqué •
4 Araújo •
5  S. Busquets •
6 Puig •
7 Dembélé •
8 Dani Alves •
9 Memphis •
10 Fati •
11 Traoré •
12 Braithwaite •
13 Neto •
14 Nico •
15 Lenglet •
16 Pedri •
17 L. de Jong •
18 Jordi Alba •
19 Ferran Torres •
20 S. Roberto •
21 F. de Jong •
22 Mingueza •
23 Umtiti •
24 Eric Garcia •
30 Gavi •
25 Aubameyang •
Entrenador: Ronald Koeman (J.1-11) · Sergi Barjuan (J.12-13) · Xavi Hernàndez (J.14-38) :